Dan Bittman este una dintre cele mai longevive și mai apreciate figuri ale muzicii românești. Este liderul formației de pop și pop-rock Holograf, alături de care a lansat pe piață 13 albume până în momentul în care s-a alăturat juriului "X Factor". A reprezentat România cu piesa „Dincolo de nori” în cadrul Concursului Muzical Eurovision 1994, unde a acumulat 14 puncte, ocupând la final locul 21. Începând din 2001, este și prezentator TV.